Zun easchtn Moi is wos iban Jungbrunn vom Herodot im 5. Joarhundad v. u. Zr. niedagschriem woarn. In da katholischn Kira wead da Mythos vom Jungbrunn duach d Tauf und s Weihwossa pflegt. En Brauch neiboarane Kindln in Quejn und Brunn einezdunggn hots scho in heidnischn Zeitn gem; und S Oustawossa is da Voalaifa vom Weihwossa. Heit wead da Kuit um an Jungbrunn voa oim in Wellnessbädan und Spas pflegt. Owa aa in da Popkuitua lebt da Mythos vom Jungbrunn weida; beispuisweis im Fuim Pirates of the Caribbean – Fremde Gezeiten vo 2011.